CELEX: 22007D0088
Language: hr
Date: 2007-07-06 00:00:00
Title: Odluka Zajedničkog odbora EGP-a br. 88/2007 od 6. srpnja 2007. o izmjeni Priloga XIII. (Promet) Sporazumu o EGP-u

11/Sv. 032
            
            
               HR
            
            
               Službeni list Europske unije
            
            
               34
            
         22007D0088
   
               L 328/34
            
            
               SLUŽBENI LIST EUROPSKE UNIJE
            
            
               06.07.2007.
            
         
      ODLUKA ZAJEDNIČKOG ODBORA EGP-a
   br. 88/2007
   od 6. srpnja 2007.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 54/2007 od 8. lipnja 2007. (1).
            
         
               (2)
            
            
               Direktivu 2006/94/EZ Europskog parlamenta i Vijeća od 12. prosinca 2006. o utvrđivanju zajedničkih pravila za određene vrste cestovnog prijevoza tereta (kodificirana verzija) treba unijeti u Sporazum (2).
            
         
               (3)
            
            
               Direktiva 2006/94/EZ stavlja izvan snage Prvu direktivu Vijeća od 23. srpnja 1962. o određenim vrstama cestovnog prijevoza tereta između država članica, koja je uključena u Sporazum i koja se stoga treba staviti izvan snage sukladno Sporazumu (3).
            
         
               (4)
            
            
               Direktiva 2006/94/EZ je kodificirana verzija akta stavljenog izvan snage i zbog toga trenutačnu EGP prilagodbu ovoj verziji treba sačuvati,
            
         ODLUČIO JE:
   Članak 1.
   Tekst točke 25. (Prva direktiva Vijeća od 23. srpnja 1962.) Priloga XIII. Sporazumu zamjenjuje se sljedećim:
   
      „32006 L 0094: Direktiva 2006/94/EZ Europskog parlamenta i Vijeća od 12. prosinca 2006. o utvrđivanju zajedničkih pravila za određene vrste cestovnog prijevoza tereta (kodificirana verzija) (SL L 374, 27.12.2006., str. 5.).
      Za potrebe ovog Sporazuma vrijede odredbe ove Direktive sa sljedećim prilagodbama:
      Odredbe ove Direktive primjenjuju se samo na prijevoz za vlastite potrebe.”
   
   Članak 2.
   Tekst Direktive 2006/94/EZ na islandskom i norveškom jeziku koji se objavljuju u Dodatku o EGP-u Službenom listu Europske unije vjerodostojni su.
   Članak 3.
   Ova Odluka stupa na snagu 7. srpnja 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 6. srpnja 2007.
      
         
            Za Zajednički odbor EGP-a
         
         
            Predsjednik
         
         Stefán Haukur JÓHANNESSON
         
      
   
   
      (1)  SL L 266, 11.10.2007., str. 14.
   
      (2)  SL L 374, 27.12.2006., str. 5.
   
      (3)  SL 70, 6.8.1962., str. 2005/62.
   
      (4)  Ustavni zahtjevi nisu navedeni.